[{"text_idx": "#000002", "text": "En la unua varsovia E-elsendo el Varsovio tutkorajn Novjarajn Bondezirojn sendas al c\u0302iuj geau\u0306skultantoj kaj radioamikoj la tuta skipo de nia programo! C\u0302iuspecan Prosperon, Sanon, Felic\u0302on kaj Sukcesojn !\nKrome ni proponas komence au\u0306skulti informojn pri la Paradoj de la Tri Reg\u0302oj, kiuj la plej proksiman lundon okaze de Epifanio movig\u0302os tra 900 urboj de Pollando kaj eksterlande. Pri interesa tolaj\u0302o de iom forgesita itala pentristo prezentata en Wawel-kastelo en Krakovo. Nia felietono pri koninda Pollando estas dedic\u0302ita al kvar novaj urboj, kiuj aldonig\u0302is jarkomence. Verdire temas pri kvar urboj, kiuj reakiris tiun c\u0302i statuson post 150-jara periodo. En la E-komunuma segmento ni donas la atenton al la 7-a Afrika kongreso de UEA kaj g\u0302ia rezolucio. Fine ni proponas mallongan leterkestan renkontig\u0302on. Muzike akompanas nin Anna Osmakowicz en la pola kristnaska kanto pri la Tri Reg\u0302oj. Ni krome prezentas la plej novan kanton-bosanovon de Lorenzo Tomezzoli kaj Gilbert Drigon \u201eMirinda Flor\u2019\u201d en la plenumo de Me\u0301lanie Prin \u2013 La apudanta nian programinformon foto referencas al la eventoj de Epifanio, Parado de la Tri Reg\u0302oj en polaj urboj kaj eksterlande. Tradicie ni disponigas eksterelsende paralele legeblajn kaj au\u0306deblajn tekstojn el la hodiau\u0306a elsendo en unuopaj rubrikoj de nia pag\u0302o, hodiau\u0306 t.e. estas \u201ekulturkronikaj informoj\u201d kaj \u201cfelietonoj\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la elsendosonon konforme al viaj bezonoj."}, {"text_idx": "#000003", "text": "Felic\u0302an Novjaron kaj plej bonajn dezirojn al teamanoj kaj geau\u0306skultantoj de la Pola RetRadio!"}]